Skjelledderkopp



Skjelledderkopper er massive skapninger som ser ut som forvokste edderkopper. De har en kropp og fire ben med eksepsjonelt spisse føtter.

Så vidt man vet finnes det to typer skjelledderkopper. "Vanlige" og "Omvendte". Begge er omtrent 3 meter i bredden.

"Vanlige" skjelledderkopper
Skjelledderkopper av den vanlige typen er ofte sett som føyelige tjenere til mennesker. Disse har vært i menneskenes tjeneste i lang tid og anses som vennlige. De er ofte brukt til å flytte tung last på deres flate rygg.

"Omvendte" skjelledderkopper
På avstand ser omvendte skjelledderkopper helt like ut som vanlige skjelledderkopper, men med to viktige forskjeller. Den første er at kroppen deres er "opp-ned" sammenlignet med vanlige skjelledderkopper, og den andre forskjellen er at de er meget agressive mot mennesker.

Den første eventyrer-ekspedisjonen utsendt av eventyrergildet møtte på en mann ved navn Lennart. Han eide en gård utenfor Loppebyen og var plaget med at geitene hans ble borte over natten. Etter eventyrerene fulgte sporene og la et bakhold, så de til slutt disse omvendte skjelledderkoppene drepe og stjele geiter på midten av natten. Eventyrerene drepte en av skjelledderkoppene i bakhold og de andre flyktet. Ved nærmere inspeksjon hadde den falne skjelledderkoppen et hjerte av stein som eventyrerene tok med seg og leverte til alkymisten i Krysantemum-byen. Alkymisten tok hjertet til videre undersøkelser og eventyrerene forlot byen. Lennart ble drept av eventyrerene etter eventyrer Lommerusk den Udugelige forsøkte å stjele hans erotiske treskjæringer.

Omvendte skjelledderkopper har blitt observert mens de gjør komplekse danser hvor de klatrer opp på hverandres rygger, ben og gjør øvelser som går imot alt man vet om fysikkens lover. Man vet så langt ikke hvorfor de gjør dette.

Det ryktes at den beste måten å angripe disse skjelledderkoppene er med pil og bue, og at man gjør klokt i å styre unna deres spisse ben.